Festiwal Tauron Nowa Muzyka 2012 bydzie niy ino łokazjom do dowiedzynio sie ło tym, co je nojlepsze i nojświyższe we muzyce elektronicznyj i tyż tzw. pogranicza dźwiynków.
Kożdego roku staromy sie, coby tyż szło trocha popochać ze fotografiom, plastykom i filmym. Toż tak jak to już pora razy było bydzie szło zapoznać sie z pracami i instalacjami wizualnymi zrychtowanymi dlo TNM 2012. Wiyncyj ło tym znojdziecie w NEWS-ach jak tyż w zokłodce WYSTAWY.
Latoś bydziecie sie mogli spotkać ze twórcami Warszawskij Agencji SHOOTME.
Paweł Fabjański porozprowio Wom ło tym, jak łonaczyć miyndzy komercyjnym a artystycznym i autorskim charakterym roboty i tyż spyto sie ło to, jako to sie dzisio klipsuje zdjyńcia.
Jacek Kołodziejski łopowiy ło tym, jak wyglondo kożdy dziyń profesjonalnego fotografa. A Łukasz Ziętek i Michał Majewski bydom medytować co robić, coby dobrze sie pokozać we mediach.
Wiyncyj ło tym idzie se poczytać niżyj:
Coby wartko dojechać na Camping TNM 2012 godomy Wom ło ekstra autobusach, kierymi bydzie szło rajzować do Sztauwajerów (teryn TNM 2012) i do inkszych punktów we Katowicach.
Niyskorzyj bydzie wszyjstko wytuplikowane co, kaj i ło kierej (szukejcie w zokłodce Festiwal - Kaj rajzować).
PROGRAM WYKŁADÓW / WARSZTATÓW podczas TNM 2012:
Dejcie pozór! - Latoś warsztaty łodbywać sie bydom we auli wykładowej Uniwersytetu Śląskiego (wydział Prawa i Administracji. ul. Bankowa 11b) we Katowicach.
24.08 (Piontek) Paweł Fabjański: Ło fotografach łonaczonych na krawyndzi sztuki i komercji.
Nadav Kander, jedyn z nojbarzij znanych fotografów reklamowych na świecie, zdecydowoł sie na mocny rozdział estetyczny miyndzy swoim portfolio komercyjnym a artystycznym. Czy to tymu, że pogodzynie fotografii autorskij z reklamową je niymożliwe? Czy je to ino jedna ze dróg? Łoglondajonc portfolia nojlepszych fotografów, sprawdzymy, czy łoddzielajom łoni reklama łod sztuki, czy możno udaje im sie te dwa światy połonczyć.
25.08 (Sobota) Jacek Kołodziejski: Co naprowda robi fotograf?
Łopowiym Wom co robi kożdego dnia profesjonalny fotograf. Bo to przeca niy ino klipsowani zdjyńć, pra. Trzeja pora rzeczy przi tymu porobić. I ło tym porozprowiom Wom poprzez moji projekty artystyczne i reklamowe. Zdo mi sie, że przyznocie mi potym recht, że fotograf je reżyserym zdjyńć.
26.08 (Niedziela) Łukasz Ziętek i Michał Majewski – Jak nos widzom, tak ło nos piszom 2012.
Łukasz Ziętek je powożanym fotografym łod mody i portrecistom tych ze show business’u. Som żeście ciekawi jak to wszyjstko u niego wyglondo? Pospołu z Michołym Majewskim, kiery je łojcym agyncji fotografów SHOOTME, pedzom ło swojij robocie.
Dejcie pozór! Niy trzeja płacić, coby być na wykładach i warsztatach, ale miyjsc dlo wszyjstkich niy styknie. Toż trza sie gibko zgłoszać.
Zapraszomy do zapisów na wszystki warsztaty pod adresym warsztaty[at]happymonday.pl
Dejcie tyż pozór! - Kiej bydziecie szkryflać do nos maila proszymy ło podani swoich danych osobowych i jak sie mianuje wykład/warsztat na kierym chcielibyście być.
TAURON NOWA MUZYKA 2012 23-26.08.2012 | Katowice
Ajntryty na Tauron Nowa Muzyka 2012:
4 Dniowe Ajntryty - ino tela wiela było łobmyślone - JUŻ NI MA!
Cyna: 150 PLN
3 Dniowe Ajntryty - ino tela wiela było łobmyślone - Czwortek (23.08), Piontek (24.08) i Sobota (25.08):
Cyna: 170 pln
2 Dniowe Ajntryty Piontek (24.08) i Sobota (25.08):
Cyna: 150 PLN / w dniu 170 PLN
1 Dniowe Ajntryty na som Piontek (24.08) abo Sobota (25.08):
Piontek (24.08): 110 PLN / w dniu 130 PLN
Sobota (25.08): 90 PLN / w dniu 110 PLN
Ajntryty na Koncert Łotwarcio:
Cyna: 60 PLN
Ajntryty na Koncert Zawarcio:
Cyna: 60 PLN (ino tela wiela było łobmyślone)
Plac z Celtoma - łosobne ajntryty w cynach:
4 dni - 40 pln (23, 24, 25, 26 siyrpnia)
3 dni - 40 pln (23, 24, 25 siyrpnia)
2 dni - 30 pln (24, 25 siyrpnia)
pobyt 1 dniowy - 20 pln (ajntryty ino na miyjscu we kasach)
Idzie se sprawić na:
www.biletin.pl
szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn lit_Latn szl_Latn lit_Latn szl_Latn pol_Latn szl_Latn pol_Latn pol_Latn pol_Latn lit_Latn pol_Latn szl_Latn szl_Latn pol_Latn pol_Latn pol_Latn szl_Latn szl_Latn hun_Latn